ΓΡΑΠΤΗ ΕΡΩΤΗΣΗ E-1022/01

υποβολή: Ioannis Souladakis (PSE) προς την Επιτροπή

(30 Μαρτίου 2001)

Θέμα: Σχέσεις Ινδίας - Πακιστάν

Οι πρόσφατες παράλογες αποφάσεις της κυβέρνησης του Αφγανιστάν έφεραν στο προσκήνιο τις διαρκώς τεταμένες σχέσεις των γειτονικών χωρών Ινδίας και Πακιστάν για την περιοχή του Κασμίρ. Καθώς οι συνοριακές διαφορές ανάμεσα στις δύο χώρες δεν έχουν επιλυθεί εδώ και αρκετές δεκαετίες και στη διαμάχη εμπλέκονται είτε έμμεσα είτε άμεσα και οι συνορεύουσες χώρες Κίνα και Αφγανιστάν, η Ινδοπακιστανική διαμάχη διαθέτει όλα εκείνα τα στοιχεία της ανάδειξής της σε κύρια διεθνή κρίση ασφάλειας και συσχετισμών.

Καθώς η Ευρωπαϊκή Ένωση αποπειράται να διαδραματίσει ένα ευρύτερο ρόλο στη διεθνή πολιτική σκηνή και οι δύο χώρες αποτελούν κύριους εμπορικούς εταίρους της:

1. Σε ποιό επίπεδο βρίσκονται σήμερα οι σχέσεις της Ευρωπαϊκής Ένωσης με την Ινδία και το Πακιστάν αντίστοιχα;

2. Ποιές συμφωνίες έχουνπογραφεί μεταξύ της Ευρωπαϊκής Ένωσης και της Ινδίας και του Πακιστάν αντίστοιχα;

3. Έχει συμπεριλάβει ποτέ η Ευρωπαϊκή Επιτροπή το πρόβλημα του Κασμίρ στις κατά καιρούς συνομιλίες της με τις δύο αυτές χώρες;

4. Έχει αναλάβει μέχρι σήμερα η Ευρωπαϊκή Επιτροπή κάποια πρωτοβουλία για την επίτευξη λύσης στο πρόβλημα του Κασμίρ και αν όχι προτίθεται να πράξει κάτι τέτοιο;

Απάντηση του κ. Patten εξ ονόματος της Επιτροπής

(7 Ιουνίου 2001)

Η Ένωση έχει εκτεταμένες σχέσεις με την Ινδία, οι οποίες ενισχύθηκαν όταν οι δύο πλευρές συναντήθηκαν για την πρώτη διάσκεψη κορυφής στη Λισσαβόνα τον Ιούνιο του 2000. Μία κοινή δήλωση της διάσκεψης κορυφής καθόρισε ένα φιλόδοξο πρόγραμμα δράσης. Με βάση αυτή τη δυναμική, πραγματοποιούνται τακτικές, καρποφόρες και εποικοδομητικές συναντήσεις σε όλα τα επίπεδα, από ομάδες εργασίας εμπειρογνωμόνων έως και συναντήσεις τωνπουργών εξωτερικών, σχετικά με όλο το φάσμα της συνεργασίας, τόσο στους τομείς των εμπορικών συναλλαγών και της ανάπτυξης, όσο και του πολιτικού διαλόγου, και σχετικά με την εφαρμογή του προγράμματος δράσης. Το μέλος της Επιτροπής που είναι αρμόδιο για την επίσκεψη στην Ινδία, τον Ιανουάριο του 2001, στα πλαίσια των εξωτερικών σχέσεων, τόνισε επίσης τη σημασία που αποδίδει η Επιτροπή σε μια ενισχυμένη εταιρική σχέση με την Ινδία, την οποία επισκέφθηκαν στη συνέχεια και άλλα μέλη της Επιτροπής. Τον Νοέμβριο του 2000 θα πραγματοποιηθεί άλλη μία σύνοδος κορυφής στο Νέο Δελχί.

Η συμφωνία συνεργασίας Κοινότητας-Ινδίας άρχισε να ισχύει το 1994. Η συμφωνία αυτή επεκτείνει την εταιρική σχέση πέρα από την εμπορική και οικονομική συνεργασία και τονίζει την κοινή δέσμευση των δύο μερών για το σεβασμό των ανθρωπίνων δικαιωμάτων, τον εκδημοκρατισμό και το κράτος δικαίου. Τη θεσμική βάση για τον πολιτικό διάλογο αποτελεί μία κοινή πολιτική δήλωση πουπεγράφη συγχρόνως με τη συμφωνία συνεργασίας, και η οποία όρισε ετήσιεςπουργικές συναντήσεις και άνοιξε το δρόμο για ευρύ πολιτικό διάλογο.

Οι σχέσεις της Ένωσης με το Πακιστάν περιορίστηκαν μετά το στρατιωτικό πραξικόπημα στη χώρα στις 12 Οκτωβρίου 1999. Γιάυτό το λόγο, η Ένωση ανέστειλε τηνπογραφή νέας συμφωνίας συνεργασίας με το Πακιστάν. Ο ετήσιος πολιτικός διάλογος ΕΕ-Πακιστάν ακυρώθηκε αρχικά, αλλά στη συνέχεια επαναλήφθηκε σε ειδική βάση. ΩΣτόσο, η Ένωση θα ήθελε να δει απτή πρόοδο ως προς την αποκατάσταση αντιπροσωπευτικές δημοκρατίας στο Πακιστάν με βάση ένα σαφές και αξιόπιστο χρονοδιάγραμμα, ενώ οι σχέσεις μας θα συνεχίσουν να εκφράζουν την πρόοδο σάυτό τον τομέα.

Η Ένωση θέτει συχνά το θέμα του Κασμίρ στις επαφές της με τις δύο χώρες.

Οι επικεφαλής της αντιπροσωπείας της Ένωσης στο Νέο Δελχί επισκέπτονται τακτικά το Κασμίρ στα πλαίσια ευρείας τρόικας για να αξιολογήσουν την κατάσταση.

Η Ένωση ενθαρρύνει την ειρηνική επίλυση του προβλήματος του Κασμίρ, και πρόσφατα εξέδωσε δύο δηλώσεις (8 και 28 Δεκεμβρίου 2000) όπουποστηρίζει την κατάπαυση του πυρός κατά το ινδικό ραμαζάνι και στη συνέχεια την παράτασή του, καθώς και την πακιστανική αντίδραση.

Ωστόσο, η Επιτροπή πιστεύει ότι η ανάμειξη της Ένωσης για την επίλυση του προβλήματος ενδείκνυται και είναι δυνατή μόνο εάν το ζητήσουν και η Ινδία και το Πακιστάν. Προς το παρόν αυτό δεν έχει συμβεί και η Ένωση δεν έχει προγραμματίσει καμία πρωτοβουλία σάυτή την περιοχή.